"Ys-seuntjie" Ontketen Debat Oor Armoede En Kinders In China - Joy! Digital
"Ys-seuntjie" Ontketen Debat Oor Armoede En Kinders In China
-deur Will Maule / Faithwire.com
'n Skokkende foto van 'n Chinese seuntjie met ys in sy hare, het 'n nuwe debat oor kinderarmoede onder die plattelandse gemeenskap tot gevolg gehad. Die 8-jarige kind, genaamd "Ice Boy", het met geswelde hande en ryp op sy hare en wenkbroue by die skool opgedaag in die Ludian-gebied wat in die suidwestelike provinsie Yunnan geleë is.
Die staatsbeheerde China News Service Agency het berig dat die seuntjie 'n verbysterende 4,5 km ver gestap het in haglike weerstoestande om by die skool uit te kom; 'n reis wat hom elke dag 'n uur lank neem. Op die dag waarop die foto geneem is, was die temperatuur -9 °C, het die agentskap gesê.
Die foto van Wang Furman het Maandag soos 'n veldbrand op sosiale media versprei en gelei tot debat oor die behoefte om meer te doen om Chinese kinders uit lae-inkomste families te versorg.
Baie ander het die geleentheid gebruik om die regering te kritiseer vir sy gebrek aan aksie wanneer dit kom by die verskaffing van basiese sorg aan die landelike gemeenskappe. "Wat doen die plaaslike Yunnan-regering hieraan?" het een persoon gevra.
Joernaliste het die brawe seuntjie se huis gaan besoek: "Sy huis is van modder en baksteen gemaak en is baie vervalle," het verslaggewers gesê, soos berig deur Channel News Asia.
Daar is ook gerapporteer dat die seuntjie se ouers arbeiders is wat in 'n ander stad woon en werk, en Wang en sy broers en susters moes agterlaat om na hulleself om te sien. Wang se storie het 'n tot veldtog in die Chinese media gelei dat meer gedoen moet word om aan die onderwys- en sosiale behoeftes van hierdie verarmde "agtergeblewe" kinders te voorsien.
'n Paar plaaslike maatskappye het alreeds op die storie reageer en het finansiële skenkings aangebied om te verseker dat alle kinders wat die skool bywoon, geskikte klere het. Verdere geldelike hulp is aangebied om die skool te help om sy verwarmingstelsel op te gradeer.
Newsweek het berig dat meer as $ 300 000 nou vir die seuntjie ingesamel is nadat die foto wye media-aandag geniet het.